open-index/open-wikipedia-markdown huggingface dataset:
Swatin ruhtinaskunta

**Swatin ruhtinaskunta** oli entinen valtio nykyisen Pakistanin Khyber Pakhtunkhwan provinsissa. Swat käsitti suurin piirtein Swatjoen valuma-alueen. Swatilla oli oma hallitsijansa vielä Pakistanin itsenäistyttyä, kunnes se liitettiin suoraan Pakistanin hallinnon alaisuuteen vuonna 1969.

## Maantiede
Swatin ruhtinaskunta sijaitsi nykyisen Pakistanin Khyber Pakhtunkhwan provinsissa. Alue kässitti suurin piirtein Swatjoen valuma-alueen. Joen yläjuoksu eli Swat Kohistan on vuoristoseutua. Alajuoksu eli Kuz on puolestaan hedelmällistä alluviaalitasankoa.

## Historia
Pääosin Jusafzaista koostuneet paštut saapuivat Swatin alueelle suurin piirtein 1500-luvulla ja korvasivat alueen aikaisemmat dardilaiset tai muut alkuperäisasukkaat, joita myöhemmin on enää vain Swat Kohistanin vuoristoseudulla. Aluetta hallitsivat muodollisesti valtakunnat, kuten suurmogulit ja Dorranit, joskin todellista valtaa keskushallinnolla ei ollut Kabuljoen pohjoispuolella. Swat oli esimerkiksi yksi mogulien vastaisen raušanija-liikeen keskuksista.

1800-luvun alussa oli alkanut Sajjid Ahmadin johtama mudžahid-liike. Sajjid Ahmad kuoli vuonna 1831 ja yksi hänen seuraajistaan oli Akhund Abd al-Ghafur, josta vuonna 1835 tuli Swatin uskonnollinen johtaja. Saidu Sharifista tuli hänen keskuksensa, ja myöhemmin tärkeä paikallisten muslimien pyhä paikka. Britit ulottivat valtansa Peshawariin vuonna 1849, mutta he eivät vielä hallinneet Swatia tai alueen muita pikkuvaltioita. Swatissa maallista valtaa piti arvonimellä *Padišah* Sajjid Akbar. Hänen kuollessaan vuonna 1857 vallassa seurasivat hänen kaksi poikaansa. Uskonnollinen valta periytyi puolestaan vuonna 1877 kuolleen al-Ghafurin suvussa.

Brittiläinen Intia tunnusti Swatin aseman ruhtinaskuntana vuonna 1917. Vuonna 1926 Miyangul Šahzada Abd al-Wadud, al-Ghafurin jälkeläinen, syrjäytti maallisena hallitsijana Sajjid Akbarin jälkeläiset. Brittiläisen Intian hallinto tunnusti hänet hallitsijana arvonimellä *Wali*. Hallitsijana hän laajensi Swatin alueita pohjoiseen kohti Swatin Kohistania, sekä kohti Bunerin aluetta. Vuonna 1949 vbaltaan nousi hänen poikansa  Miyangul Jahanzib. Intian jaon yhteydessä Swatista oli tullut osa Pakistania, joskin sen hallitsija sai jatkaa itsenäistä sisäpolitiikkaa yhdessä osittain vaaleilla valittavan neuvoston kanssa. Viimein vuonna 1969 Swat liitettiin hallinnollisesti suoraan Pakistaniin.

## Lähteet
Nisiini

**Nisiini** (C143H230S7N42O37) on useita rengasrakenteita sisältävä peptideihin kuuluva orgaaninen yhdiste. Yhdistettä käytetään muun muassa elintarvikkeiden säilöntäaineena.

## Ominaisuudet, tuotanto ja käyttö
Nisiiniä tuottaa *[[Lactococcus lactis]]* -bakteeri. Se koostuu 34:stä aminohaposta, ja rakenteessa on osana epätavanomaisia aminohappoja kuten lantioniinia, metyylilantioniinia, 2-aminovoihappoa, dehydroalaniinia ja dehydrobutyriiniä. Nämä aminohapot muodostuvat proteiinisynteesinjälkeisessä muunteluvaiheessa. Nisiini tehoaa moniin grampositiivisiin bakteereihin kuten *[[Lactococcus]]*-, *[[Lactobacillus]]*-, *[[Enterococcus]]*-, *[[Streptococcus]]*-, *[[Clostridium]]*- ja *[[Listeria]]*-sukujen lajeihin. Gramnegatiivisiin bakteereihin nisiini ei tehoa. Antibioottiset ominaisuudet perustuvat bakteerien soluseinän heikentymiseen ja sekä DNA:n, RNA:n, proteiinien ja polysakkaridien biosynteesin häiriintymiseen. Nisiini on tehokkain happamissa olosuhteissa.

Nisiiniä tuotetaan bioteknisesti kasvattamalla *[[Lactococcus lactis]]*-bakteeria rasvattomassa maidossa.

Nisiiniä käytetään estämään haitallisten bakteerien kasvua esimerkiksi juustoissa ja säilykkeissä. Yhdisteen E-koodi on E234.

## Lähteet

## Aiheesta muualla

* PubChem: Nisin 
* The Comparative Toxicogenomics Database (CTD): Nisin
Niinijoki (täsmennyssivu)

**Niinijoki** voi tarkoittaa seuraavia asioita:

## Asutus
* Niinijoki, kylä Loimaalla

## Joki
* Niinijoki, Loimijoen sivujoki Loimaalla
* Niinijoki, Suopajoen sivujoki Rovaniemellä
* Niinijoki, Keiteleeseen laskeva joki Viitasaarella
Hyposmia

**Hyposmia** on lääketieteellinen termi, jolla tarkoitetaan heikentynyttä hajuaistia. Syitä hyposmialle voi olla allergiat, pään trauma, infektiot, flunssa, tupakka ja hammaslääketieteelliset ongelmat. Jotkin lääkitykset voivat myös vaikuttaa hajuaistiin.

## Lähteet
Agrafia

**Agrafia** on aivovauriosta tai aivojen toimintahäiriöstä johtuva kirjoitusvaikeus.  Häiriö voi olla osittainen tai täydellinen.

## Muut agrafian muodot
Lukujen agrafialla tarkoitetaan lukujen kirjoittamista koskevaa häiriötä.

## Katso myös

* Afasia

## Lähteet
Kennedy Simon

**Kennedy Simon** (s. 12. helmikuuta 2000) on yhdysvaltalainen pikajuoksija, sekaviestin MM-mitalisti.

Simon juoksi Eugenen MM-kilpailuissa 2022 ankkuriosuuden pronssia saavuttaneessa Yhdysvaltojen 4&nbsp;×&nbsp;400&nbsp;metrin sekaviestijoukkueessa. Yhdysvaltojen-mestaruuskilpailuissa hän on sijoittunut parhaimmillaan viidenneksi 400 metrillä 2022.

## Henkilökohtaiset ennätykset
### Ulkoradat

### Sisäradat

## Lähteet
Rinoplastia

**Rinoplastia** on  ulkonenän korjausleikkaus, jolla pyritään korjaamaan nenän ulkomuoto kasvonpiirteisiin sopivaksi. Toimenpide on kirurginen.

## Historia
Murtuneen nenän plastiikkakirurgian korjaavia menetelmiä mainittiin ensimmäisen kerran Edwin Smithin papyruksessa, joka on Vanhasta valtakunnasta peräisin olevan tekstin transkriptio 3000-2500 eaa.

Ebersin papyrus (n. 1550 eaa.), muinaisegyptiläinen lääketieteellinen papyrus, kuvailee nenäleikkausta rekonstruktiiviseksi plastiikkakirurgian leikkaukseksi, jonka avulla korjataan resektion seurauksena tuhottu nenä. Tällaista silpomista pidettiin tuolloin ja tuossa kulttuurissa ruumiillisena rangaistuksena rikollisista, uskonnollisista, poliittisista ja sotilaallisista rikoksista.

Nenäleikkauksen menetelmiä kuvattiin muinaisessa intialaisessa tekstissä, Sushrutan Sushruta Samhitassa, jossa kerrottiin, että nenä oli korjattu poskesta otetun iholäpän avulla.

Rooman keisarikunnan aikana (27 eaa. - 476 jaa.) tietosanakirjailija Aulus Cornelius Celsus (n. 25 eaa. - 50 jaa) julkaisi 8-osaisen "Lääketieteestä" -kokoelman (De Medicina, n. 14 jKr), joissa kuvattiin nenän ja muiden ruumiinosien korjaamisen ja jälleenrakentamisen plastiikkakirurgian menetelmiä.

Rooman keisarin Julianus Luopion (331-363) henkilökohtainen lääkäri Oribasius (320-400) kirjoitti keisarin pyynnöstä useita teoksia, mukaan lukien 70-osaisen "Lääketieteellinen kokoelma" -teoksen (Collectiones medicae). Tässä teoksessa kuvailtiin kasvovaurioiden jälleenrakentaminen, ompelettomia menetelmiä sulkea haavan, jotka edistävät kirurgisten haavojen paranemista kasvojen kudoksen vääristämättä; kuinka haavan luut puhdistetaan; puhtaanapito, kuinka vaurioitunutta kudosta poistetaan tartunnan estämiseksi ja haavan paranemisen nopeuttamiseksi; miten autologisia iholäppiä käytetään vaurioituneen posken, kulmakarvojen, huulen tai nenän korjaamiseksi, jonka avulla palautetaan potilaan normaali ulkonäkö.

## Lähteet
Menorragia

**Menorragia** tarkoittaa voimakasta ja pitkittynyttä kuukautisvuotoa, jonka kesto ylittää normaalina pidetyn ajan. Tyypillisesti kuukautiset kestävät 2–8 vuorokautta.

## Esiintymisen syitä

Erilaiset syyt voivat johtaa menorragiaan, mukaan lukien kohdun ja lantion poikkeavuudet; ongelmat maksassa, munuaisissa tai kilpirauhasiin; hormonihäiriöt (estrogeeni ja keltarauhashormoni) sekä kohdunulkoinen raskaus. Myös veren hyytymistä estävien lääkkeiden syönti voi aiheuttaa menorragiaa.

## Lähteet
Hypodontia

**Hypodontia** on kehityshäiriö, jossa ihmiseltä puuttuu synnynnäisesti pysyviä hampaita, viisaudenhampaat pois lukien. Yleisimmin puuttuvat hampaat ovat premolaarit, eli välihampaat sekä ylä- että alareunassa ja yläleuan lateraalinen inkisiivi, eli ylähammas. 

## Esiintyvyys

Hypodontian esiintyvyys Skandinaviassa on tutkimusten mukaan noin 6–9%. 

## Hoito

Synnynäisesti puuttuvien ylähampaiden korvaaminen hammasimplantein on pääosin korvannut muut hoitokeinot. Implantointi on ajankohtaista naisilla noin 20 ikävuoden jälkeen ja miehillä noin 25 ikävuoden jälkeen. 

## Lähteet
Parapareesi

**Parapareesi** on lääketieteellinen termi, jolla kuvataan tahdonalaisten liikkeiden heikkoutta ja lihasten toimintakyvyn osittaista tai täydellistä menettämistä. Kun termiä käytetään ilman määritteleviä etuliitteitä, parapareesilla viitataan tyypillisesti raajoihin, mutta sitä voidaan käyttä kuvailemaan silmien lihaksia, vatsaa ja myös äänihuulia. Neurologit käyttävät termiä *pareesi* kuvatessaan heikkoutta ja termiä *plegia* kuvatessaan halvausta, jossa tahdonalainen liike ei onnistu. 

## Etymologia

Termi *pareesi* tulee muinaiskreikan kielestä termistä  'päästää irti'.

## Lähteet
Adolf Fredrik Westman

**Adolf Fredrik Westman** (2. toukokuuta 1863 – 28. huhtikuuta 1942) oli suomalainen Raahessa asunut kupariseppä, metallivaluri ja taidetakoja. Westman valoi kirkonkelloja ja teki metallitöitä useisiin kirkkoihin eri puolilla Suomea.

Westman oli Raahen pormestarin Adolf Fredrik Westmanin kirjurina toimineen pojan ja merimiehen lesken ja kankurin avioton lapsi.

Westman oli ensin suutarin ja räätälin opissa ennen kuin hän tuli oppipojaksi raahelaisen valurin Efraim Tilviksen pajaan. Hän oli sitten oppipoikana vielä Mustosen pajassa Oulussa ja viimeksi valuri Friisin luona Kalajoella. Kalajoella hän valmisti mestarinäytteenä 78 leiviskää painaneen kirkonkellon ja sai mestarinkirjansa.

Westman aikoi perustaa oman yrityksen Raaheen mutta hän lähti sitten siirtolaiseksi Amerikkaan perheensä kanssa. Heikentynyt terveys pakotti hänet palaamaan Raaheen ja tänne hän perusti ensimmäisen verstaansa, jossa tehtiin kuparipakotustöitä ja valettiin kirkonkelloja muun muassa Lapinlahdelle ja Ahvenanmaalle. Hän teki vielä matkan Amerikkaan mutta joutui terveyssyistä palaamaan Raaheen. Suomessa useat seurakunnat alkoivat tilata häneltä kattokruunuja ja lampetteja kirkkoihin ja lisäksi hän entisöi vanhoja kirkkojen kattokruunuja ja lampetteja. Westman valoi myös Singer-ompelukoneen mukaisen koneen messingistä. Raahen Kauppakadun varrella olleessa pajassa tehtiin kupari- ja messinkitöiden ohella myös perinteisiä sepäntöitä kuten kolakärryn rattaita, reen jalaksia, viikatteita, välttejä, lapioita, kattiloita, pannuja, saranoita ynnä muuta. Viimeisinä vuosinaan Westman alkoi valmistaa kuparipakotuksina jäljennöksiä Eetu Iston *[[Hyökkäys (maalaus)|Hyökkäys]]*-taulusta.

Westmanin metallitöitä on 11 kirkossa eri puolilla Suomea, muun muassa Savitaipaleen, Saloisten, Pattijoen ja Raahen kirkoissa. Hän oli usein yhteistyössä arkkitehti Josef Stenbäckin kanssa. Presidentinlinnassa on kaksi Westmanin tekemää kynttilänjalkaa.

## Lähteet

## Aiheesta muualla
* Kirkonkellovaluri ja kruunumestari, Seura, 09.02.1938, nro 6, s. 26, Kansalliskirjaston digitaaliset aineistot
Ikäkuulo

**Ikäkuuloksi** kutsutaan iän myötä heikentynyttä kuuloaistia. Ikäkuulo etenee hitaasti ja symmetrisesti molemmissa korvissa, yleensä ensimmäisenä oireena esiintyy kyvyttömyys kuulla korkeita taajuuksia. Myöhemmin myös puheen erottaminen erityisesti hälyssä voi vaikeutua. Perintötekijät vaikuttavat ikäkuuloon muodostumiseen. Ikäkuulo on yleisin aikuisiän kuulovian aiheuttaja. Ikäkuulo voi vaikuttaa henkilön sosiaaliseen elämään negatiivisesti ja hankaloittaa tavanomaista elämää.

## Esiintyvyys
Kuuloliiton mukaan kolmasosalla 65 vuotta täyttäneistä on todettu kuulon alenemaa. Tämän lisäksi kahdella kolmesta yli 75-vuotialla voi esiintyä vastaavia ongelmia. Ikääntyneiden kuulo-ongelmista yli 90 % sanotaan olevan ikäkuuloa, jonka taustalla on muutokset korvan ja keskushermoston toiminnassa. 

## Katso myös
*Ikänäkö

## Lähteet
Adolf Fredrik Westman (pormestari)

**Adolf Fredrik Westman** (6. huhtikuuta 1780 Oulu – 21. maaliskuuta 1833 Iisalmi) oli suomalainen tuomari ja Raahen pormestari.

Westmanin vanhemmat olivat oululainen kauppias Johan Westman (k. 1799) ja Sara Elisabet Mellin. Hän kävi Oulun triviaalikoulua ja pääsi ylioppilaaksi Turussa 1797. Westman suoritti tuomarintutkinnon vuonna 1800 ja hän oli Vaasan hovioikeudessa auskultanttina 1801. Varatuomarin arvon hän sai vuonna 1806 ja kollegiasessorin arvon 1826.

Westman oli Oulun läänin varalääninsihteerinä vuodesta 1811, Raahen pormestarina vuodesta 1816 ja Iisalmen tuomiokunnan tuomarina vuodesta 1827.

Westman oli naimisissa vuodesta 1805 Sofia Lauraeuksen (k. 1853) kanssa. Hänen veljensä oli oululainen kauppias ja laivanvarustaja Olof Westman (1760–1793).

## Lähteet
Gulshan Grover

**Gulshan Grover** (s. 21. syyskuuta 1955 New Delhi, Intia) on intialainen näyttelijä. Hänet tunnetaan varsinkin negatiivisista rooleistaan hindinkielisissä elokuvissa.

## Valikoitu filmografia
* *[[Vijay (elokuva)|Vijay]]* (1988)
* *[[Ram Lakhan]]* (1989)
* *[[Rangeela]]* (1995)
* *[[Yes Boss]]* (1997)
* *[[Viidakkokirja II: Mowgli & Baloo]]* (*Rudyard Kipling’s The Second Jungle Book: Mowgli and Baloo*, 1997)
* *[[Duplicate]]* (1998)
* *[[Earth (vuoden 1998 elokuva)|Earth]]* (1998)
* *[[Hera Pheri]]* (2000)
* *[[Lajja]]* (2001)
* *[[Kaante]]* (2002)
* *[[Jism]]* (2003)
* *[[Marigold (elokuva)|Marigold]]* (2007)

## Lähteet

## Aiheesta muualla
Rurik Frilander

**Gustaf Rurik Frilander** (3. helmikuuta 1880 Juva – 3. joulukuuta 1940 Jyväskylä) oli suomalainen kirjakauppias ja lintuaiheisten veistosten ja maalausten tekijä.

Juvalta kotoisin ollut Rurik Frilander tuli kirjakauppa-alalle jo vuosisadan vaihteessa. Hän oli ensimmäiset kymmenen vuotta Viipurissa kirjakauppa-apulaisena ja kirjakaupan hoitajana. Vuonna 1913 Frilander perusti oman kirjakaupan Helsinkiin Töölön kaupunginosaan. Hän myi sen vuonna 1919 H. F. Vainiolle ja siirtyi Suomalaisen Kirjakaupan ja myöhemmin Akateemisen Kirjakaupan palvelukseen. Tämän jälkeen Frilander tuli Jyväskylään Jyväskylän Yliopistoyhdistyksen omistaman Weilin & Göösin kirjakaupan johtajaksi.

Frilander aloitti lintuaiheisten maalausten teon 1920-luvulla ja myöhemmin hän alkoi tehdä keramiikkatöitä aiheineen lintupoikueet. Hän suoritti Ateneumin kurssin ollessaan Suomalaisen Kirjakaupan palveluksessa Helsingissä ja oli kuvanveistäjä Viktor Malmbergin yksityisoppilaana. 1930-luvun lopulla hänen kokoelmissaan oli jo 400 lintuaiheista maalausta ja veistosta. Frilander tutki myös perhosia ja keräsi niitä.

Rurik Frilanderin poika oli faktori ja itseoppinut kuvanveistäjä Allan Frilander.

## Lähteet

## Aiheesta muualla
* Kirjakauppias kuvanveistäjänä, Suomen Kuvalehti, 02.02.1935, nro 5, s. 32, Kansalliskirjaston digitaaliset aineistot
Interferenssikuvio

**Interferenssikuvio** on aaltojen muodostama kuvio, joka muodostuu usean interferoivan aallon yhteisvaikutuksesta. Kuvion maksimit muodostuvat kohtiin, joissa kahden interferoivan aallon sekä huippukohdat että pohjakohdat kohtaavat. Kuvion minimit puolestaan ovat kohdissa, joissa huippu- ja pohjakohdat kohtaavat, mutta aallot eivät interferoi. Sen sijaan minimikohdissa kaksi aaltoa ovat amplitudiltaan samanlaisia. Kun kuvion kaikkien interferoivien aaltojen korkeudet mitataan kaikissa pisteissä ja ne lasketaan yhteen, saadaan selville summa-aalto, joka perustuu superpositioperiaatteeseen. Interferenssikuvio syntyy, kun on jotakin ainetta valoa läpäisevä kerros ja valo heijastuu sekä kerroksen päältä että pohjasta. Eri värien erilaiset heijastumiset vaikuttavat interferenssikuvioon. Kuvion syntymisilmiön tyypillinen tutkimusmenetelmä on kaksoisrakokoe. Siinä aalto ensin diffraktoituu kaden vierekkäisen raon läpäistyään. Tämän jälkeen aallot lähtevät molemmista raoista samassa vaiheessa ja varjostimelle syntyy maksimi. Joskus revontulien yhteydessä voidaan nähdä pyöreitä interferenssikuvioita. 

## Lähteet
Leticia Oro Melo

**Leticia Oro Melo** (s. 5. lokakuuta 1997) on brasilialainen pituushyppääjä. Hän voitti vuonna 2021 Etelä-Amerikan mestaruuden silloisella ennätyksellään 663&nbsp;cm. Eugenen MM-kilpailuissa 2022 hän selviytyi niukasti loppukilpailuun parantaen yhdellä senttimetrillä ennätystään 664:ään. MM-kisojen loppukilpailussa hän saavutti pronssia uudella ennätyksellään 689&nbsp;cm; hän voitti neljänneksi sijoittuneen hyppääjän yhdellä sekä kaksi seuraavaa hyppääjää kahdella senttimetrillä. Budapestin MM-kilpailuissa 2023 hän sijoittui 12:nneksi.

## Lähteet
Sigered (Essexin kuningas)

**Sigered** oli Essexin viimeinen kuningas vuosina 798– 825. Hän oli edellisen kuinkaan Sigericin poika, ja nousi valtaistuimelle, kun Sigeric luopui kruunusta. Vuonna 812 Essexia hallinnut Mercian kuningaskunta alensi hänet herttuaksi. Vuonna 825 Sigered luovutti viimein Essexin kuningaskunnan Wessexin kuninkaalle Egbertille, joka yhdisti Englannin kuningaskunnat alaisuuteensa vuonna 829.

## Lähteet
Anna Brunow

**Anna Elisabet Maria Brunow-Maunula** (s. 12. lokakuuta 1951) on suomalainen arkkitehti, jolla oli vuosina 1980–2012 yhteinen arkkitehtitoimisto Brunow & Maunula aviomiehensä Juhani Maunulan kanssa. Heille myönnettiin rakennustaiteen valtionpalkinto vuonna 2011 ansioistaan arkkitehtuurin ja hyvän arjen ympäristön kehittämisessä.

Juristi-isän nelilapsisen perheen tytär Anna Brunow opiskeli arkkitehtuuria sekä Wienissä että Espoon Teknillisessä korkeakoulussa, josta hän valmistui vuonna 1980 ja perusti Juhani Maunulan kanssa yhteisen arkkitehtitoimiston. Sen he myivät vuonna 2012 ruotsalaiselle konsulttiyhtiö Swecolle, jonka palveluksessa Anna Brunow jatkoi työskentelyään.

Anna Brunow on työskennellyt arkkitehtuurin opetus- ja konsulttitehtävissä sekä arkkitehtikilpailujen tuomaristoissa Suomessa, Saksassa, Ruotsissa, Kiinassa ja Venäjällä. Hän on ollut muun muassa Helsingin ja Espoon kaupunkikuvatoimikuntien jäsen sekä Taiteen keskustoimikunnan ja Valtion rakennustaidetoimikunnan puheenjohtajana.

## Suunnittelutöitä

* Kuusankoskitalo, Kuusankoski, 1985, (1.palk.)
* Monia HOASin opiskelija-asuntoloita Helsinkiin ( 1.palk.)
* Kauppakeskus Lohjantähti, Lohja, 1991 (1.palk.)
* Asuinkerrostalo, Säterinkatu 8, Espoo, 2002 (1.palk.)
* Asuinkerrostalot Kalasataman Fregatti ja Fiskari, Capellan puistotie 2, Helsinki(1.palk)
* Samarian terveysasema, Espoon keskus, 2002
* Tapiolan terveysasema, Espoo (1.palk.)
* Asuin- ja liiketila-korttelit Narva Road, Tallinna, 2011, (1.palk.)
* Asuinkerrostalot Hangon Grand, Hanko, 2014, (1.palk.)
* Kaupunkisuunnitelmat: 
** Hafen City, Hampuri, aluesuunnitelma 1999, kv kilp, (3.palk.)
** Neugraben, Aluesuunnitelma, 2003 (2.palk.)
** Kaliningrad, Kaupungin satama-alueiden kehittäminen, ideasuunnitelma
** Hernesaari, Aluesuunnitelma, 20xx rinnakkaistoimeksianto
** Changji, Changchunin uusi Air Port City, Kiina, 2015

## Lähteet
Maria Nikkola

**Maria Sofia Yli-Nikkola** (15. syyskuuta 1856 Ilmajoki – 7. maaliskuuta 1940 Ilmajoki) oli suomalainen valistustyössä, nuorisoseuraliikkeessä ja naisasialiikkeessä Etelä-Pohjanmaalla mukana ollut henkilö. 

Peltoniemen Nikkolassa syntyneen Maria Nikkolan vanhemmat olivat maanviljelijä, kirkonisäntä Jaakko Juhanpoika Yli-Nikkola (1826–1899) ja Susanna Kaaprielintytär  (1817–1867). Hänen isänsä oli 1870-luvulla mukana pidättämässä Nalli-Vittingin talossa Matti Haapojaa ja väänsi revolverin Haapojan kädestä.

Maria Nikkola pääsi tutustumaan jo lapsena sanoma- ja aikakauslehtiin kotonaan. Hän kävi kansakoulun Ilmajoella ja oli työssä muun muassa Kristiinankaupungin postitoimistossa oppien siellä ruotsin kielen. Nikkola alkoi vuonna 1887 toimittaa Ilmajoella omaa *Virpi*-nimistä sanomalehteä. Lehteä painettiin yksinkertaisella monistuskoneella (hektografi) koska painokoneeseen ei ollut varaa ja sillä oli lukijoita ympäri Suomen. Lehtipuuhaa olivat käynnistämässä Nikkolan mukana Ilmajoen rovastin tytär neiti Rosengren ja opettajatar Hannuksela ja lehti pyrki kehittämään ja opettamaan Etelä-Pohjanmaan ja Suomen nuorisoa sekä ajamaan naisasiaa. Minna Canth lähetti kirjoituksiaan lehteen sekä oli kirjeenvaihdossa Nikkolan kanssa ja myös Hilda Käkikoski, Aleksandra Gripenberg ja Lucina Hagman olivat mukana lehtipuuhassa. Lehden ilmestyminen päättyi kuitenkin jo kahden vuoden kuluttua. Nikkola toimitti myös *Mansikoita ja mustikoita*-nimistä lehteä. Minna Canthin ohella Nikkola oli kirjeenvaihdossa myös kirjailija Constance Ullnerin kanssa. Hän kirjoitti ahkerasti sanoma- ja aikakauslehtiin ja vieraili usein Helsingissä. Maria Nikkola oli pitkään polemiikissa ammattientarkastajana toimineen Vera Hjeltin kanssa kun Voikkaan tehtaalla vuonna 1904 lakossa olleita työläisiä erotettiin, Hjelt oli kiistassa erottajien ja Nikkola taas erotettujen puolella. Nikkola oli jäsenenä Etelä-Pohjanmaan nuorisoseuran johtokunnassa. Vielä vuonna 1929 Nikkola oli kirjeenvaihdossa tohtori Kaino Oksasen kanssa uuteen avioliittolakiin liittyen.

Lehtityön ohella Nikkola kirjoitti käsikirjoituksen romaaniin *Lesken kosinta* ja sai siitä hyvän arvostelun Minna Canthilta, käsikirjoitus hävisi kuitenkin postissa sen ollessa matkalla kustantajalle.

## Kirjallisuutta
* Waldemar Rantoja : *Eteläpohjalaisia kirjailijoita*. WSOY 1935 

## Lähteet
George Yurii Shevelov

**George Yurii Shevelov** (synt. *Schneider*, ; salanimiä *Yurii Sherekh*, Юрій Шерех, *Hryhorii Shevchuk*, Григорій Шевчук ym., 17. joulukuuta 1908 Harkova, Venäjän keisarikunta – 12. huhtikuuta 2002 New York, New York, Yhdysvallat) oli ukrainalaissyntyinen filologi, lingvisti, esseisti, kirjallisuushistorioitsija ja kirjallisuuskriitikko. Hän oli vuodesta 1949 Ševtšenkon tieteellisen seuran täysjäsen ja vuodesta 1945 Ukrainan taide- ja tiedeseuran täysjäsen.

Shevelovin vanhemmat olivat kenraalimajuri Wladimir Schneider ja Varvara Meder. Etninen saksalainen isä joutui ensimmäisen maailmansodan aikana 1916 muuttamaan nimensä slaavilaiseksi. Shevelov opiskeli Harkovan yliopistossa Leonid Bulahovskyin oppilaana ja valmistui kandidaatiksi 1939. Sen jälkeen hän opetti slaavilaisia kieliä 1939–1943. Saksaan muutettuaan hän opetti Ukrainalaisessa vapaassa yliopistossa Münchenissä 1946–1949 ja sai sieltä 1949 tohtorin arvon. Hän oli kirjallisen yhdistyksen MURin varapuheenjohtaja 1945–1949 ja kuukausilehti *Arkan* päätoimittaja. Siirryttyään Yhdysvaltoihin hän opetti Harvardin yliopistossa 1952–1954 venäjää ja ukrainaa ja oli Columbian yliopistossa slaavilaisten kielten apulaisprofessori 1954–1958 ja  professori 1958–1977. Hän oli Ukrainan taide- ja tiedeakatemian puheenjohtaja kahteen otteeseen 1959–1961 ja 1981–1986. Hän oli ukrainalaisten emigranttikirjailijoiden yhdistyksen Slovon perustajajäsen. Vuosina 1978–1981 hän oli aikakauslehti *Sutšasnistin* päätoimittaja. Hänestä tuli 1991 Ukrainan tiedeakatemian ulkomainen jäsen.

Shevelov kirjoitti noin 500 artikkelia, katsausta ja kirjaa slaavilaisesta filologiasta, lingvistiikasta ja kirjallisuudenhistoriasta. Hänen merkittävin teoksensa on *A Historical Phonology of the Ukrainian Language* (1979), jossa hän esittää ukrainan kielen historiallisen jatkuvuuden.

Shevelovin artikkeleita on julkaistu koottuna vuonna 1978 ja 1991. Esseitä on julkaistu Harkovassa 1998. Hän oli organisoimassa toisen maailmansodan jälkeen Saksassa emigranttien kirjallista elämää. Hän toimitti tieteellisiä ja kirjallisia lehtiä, sarjoja, kirjoja ja muita julkaisuja. Hän kirjoitti kielitieteestä Ukrainasta kertoviin tietosanakirjoihin. Shevelovin kaksiosaiset muistelmat ilmestyivät Harkovassa 2001.

## Lähteet
Sanomalehtiformaatti

**Sanomalehtiformaatti** on sanomalehden ulkoasukokonaisuus, johon vaikuttavat lehden fyysiset ominaisuudet, kuten paperilaatu, sivukoko, sivumäärä ja painojälki.

## Sivukoko
Sanomalehtipaperin koolla on lehden sisältöön viittaavia konnotaatioita. *Broadsheetia* pidetään usein laatujournalismin formaattina historiallisista syistä, ja *tabloidi* voi tarkoittaa paitsi lehden kokoa, myös sensaatiohakuista ja viihteellistä sisällön tyyliä. 

* Broadsheet 360–410 mm x 510–550 mm, Suomessa yleensä 400 mm x 560 mm eli 224 000 mm2
* Berliner ("Berliiniläinen koko")  315 × 470 mm  eli 148 050 mm2
* Tabloid 280 millimetriä x 400 millimetriä eli 112 000 mm2
* Pohjoissaksalainen koko
* Ranskalainen koko
* Eurokoko (315 x 440 mm)
* Eurotabloid (esim. *[[Sydän-Hämeen Lehti]]* vuosina 2003–2013 , *[[Kiuruvesi-lehti]]*) Tätä kokoa kutsutaan myös berlineriksi.
* Leikattu tabloid (esim. *[[Kotimaa (sanomalehti)|Kotimaa]]* 2017– )

## Paperilaatu

## Lähteet
Juhani Maunula

**Juhani Maunula** (s. 25. helmikuuta 1948 Kymi) on suomalainen arkkitehti, jolla oli vuosina 1980–2012 yhteinen arkkitehtitoimisto Brunow & Maunula vaimonsa Anna Brunowin kanssa. Heille myönnettiin rakennustaiteen valtionpalkinto vuonna 2011 ansioistaan arkkitehtuurin ja hyvän arjen ympäristön kehittämisessä.

Vuonna 2001 Maunula oli yksi Helsingin kaupungin Rakentamisen Ruusu -palkinnon saajista. Perusteluissa todetaan hänen suunnitelleen paljon sosiaalista asuntotuotantoa kovien kustannuspaineiden puristuksessa: ”Hän on niukoista reunaehdoista huolimatta onnistunut pääsemään arkkitehtonisesti hyvään lopputulokseen, joka on tuottanut kestävää ja ajatonta asuntorakentamista. Maunula on toiminut myös asuntosuunnittelun opetustehtävissä Teknillisessä korkeakoulussa ja tätä kautta kantanut vastuuta uudenkin arkkitehtisukupolven kasvattamisesta asuntoarkkitehdeiksi.”

Juhani Maunula valmistui Teknillisen kor­keakoulun arkkitehtiosastolta vuonna 1974. Suunnittelutyönsä ohella hän toimi 1980–1996 asuntosuunnittelun tuntiopettajana ja vs. apulaisprofessorina TKK:n arkkitehtiosastolla sekä vuosina 1996–1999 Helsingin kaupunkikuvaneuvottelukunnan asiantuntijajäsenenä.

Oma toimisto arkkitehtipuoliso Anna Brunowin kanssa syntyi, kun pariskunta voitti Kuusankoskitalon suunnittelukilpailun vuonna 1980. He myivät toimistonsa yli 30 vuoden uran jälkeen vuonna 2012 ruotsalaiselle Swecolle.

## Suunnittelutöitä
* Kuusankoskitalo, Kuusankoski, 1985
* Viikin kehitystalo 1991
* asuinkerrostalo, Kellosaarenranta 1, Ruoholahti, Helsinki, 1996
* Teknillisen korkeakoulun Tietotekniikan talo 1998, Vuoden teräsrakenne -palkinto
* Vuosaaren taiteilijatalo, Juhannusruusunkuja 3, Helsinki, 2000
* Vuosaaren Kruunu, kuusi asuinkerrostaloa, Vuosaari, Helsinki, 2000
* asuinkerrostalot, Malmin kauppatie 2–6, Ylä-Malmi, Helsinki, 2000
* HOASin opiskelija-asuntoja mm. Kumpulaan, Viikkiin ja Kamppiin

## Lähteet
Intra-arteriaalinen

**Intra-arteriaalinen** *(i.a.)* on lääketieteellinen termi, jolla viitataan jonkun olevan valtimon sisällä. Valtimon sisäisiä katetrointeja käytetään akuuttilääketieteessä ja anestesian yhteydessä.

## Lähteet
Yvonne Herløv Andersen

**Yvonne Herløv Andersen** (s. 11. syyskuuta 1942 Kööpenhamina) on tanskalainen poliitikko. Hän istui kansankäräjillä 1977–1979, 1981–1984, 1987–1988 ja 1998–2001 edustaen Keskustademokraatit-puoluetta. Vuonna 1994 hän toimi Tanskan sosiaaliministerinä ja vuosina 1994–1996 terveysministerinä.
## Lähteet

## Aiheesta muualla
* ''Yvonne Herløv Andersen'' Tanskan kansankäräjien verkkosivuilla
Intrakutaaninen

**Intrakutaanisella** *(lyh. i.c tai IC)* tarkoitetaan lääketieteessä, jonkin olevan ihonsisäinen. Erityisesti ilmaisua käytetään lääkkeen antoreitistä, jossa lääke pistetään ihon sisään. Tavallisimpi paikkoja ihon sisäiselle pistokselle ovat kyynärvarren, vatsan ja ylävartalon iho.

Ihonsisäisen piston yhteydessä pistokohtaa ei tarvitse desinfioida. Lääkeaine injisoidaan neulan aukko ylöspäin lähes ihon suuntaisesti noin 15 asteen kulmassa pistäen. Oikein suoritetussa pistossa neula kohottaa ihoon pienen paukaman. Pistettävän aineen määrä saa olla enintään 0,5 millilitraa. Tavallisimmin injektiokoko on noin 0,1 ml.

Intrakutaanista pistotapaa voidaan käyttää esimerkiksi allergiatestiaineiden pistoon tai paikallispuudutteiden antamiseen.

## Katso myös
*Injektio (lääketiede)

## Lähteet
Yli-Ähtävä

**Yli-Ähtävä** (), myös **Ähtävän kirkonkylä** () on kylä Pedersören kunnassa, Ähtävän kunnanosassa. Kylä oli osa Ähtävän kuntaa ennen vuonna 1977 tapahtunutta kuntaliitosta silloisen Pietarsaaren maalaiskunnan kanssa. Yli-Ähtävä on Ähtävän kirkonkylä ja oli myös entisen kunnan hallinnollinen keskus. Kylä oli myös yksi Ähtävän rekisterikylistä. 

Kylä sijaitsee kantatien 68 varrella. Naapurikyliä on Lappfors kaakossa, Ala-Ähtävä luoteessa, Ala-Purmo etelässä ja Bäckby pohjoisessa. Pedersören keskustaajama Pännäinen on kylästä noin 18 kilometrin päässä.

## Vesistö
Ähtävänjoki virtaa kylän läpi. Välittömässä kirkonkylän läheisyydessä ei ole järviä. Lähin järvi on Nådjärv noin kuusi kilometriä etelään.

## Taajama
Yli-Ähtävä muodostaa **Ähtävän taajaman**. Sen väkiluku vuoden 2020 taajamatilastoinnissa oli 784, sijoittuen Pedersören kunnan kahdeksasta taajamasta väkiluvultaan neljänneksi. Taajaman pinta-ala on 5,05 km² ja väestötiheys 155,2 as./km².

Aikaisemmin taajaman nimenä on käytetty kylän ruotsinkielistä nimeä *Överesse*. Vuonna 1960 siellä asui 567 ihmistä, vuonna 1970 väkiluku oli 531.

## Lähteet
Mikrodontia

**Mikrodontia** on lääketieteellinen termi, joka viittaa henkilön hampaiden epätavallisen  pieneen kokoon. Useimmilla potilaalla on vain yksi mikrodontiatapaus.

## Jaottelu
Termiä paikallinen (lokalisoitu, fokusoiva) mikrodontia käytetään kuvaamaan yhtä hammasta.  Tällöin hampaan juuri, kruunu tai koko hammas saattaa olla pienikokoinen. Lokalisoitu versio on mikrodontian yleisin versio.

## Syyt

Joissain harvinaisissa tapauksissa perimmäinen syy on geneettinen. Mikrodontialla on esiintyvyysyhteyttä Fanconin anemian, Downin oireyhtymän ja Gorlin-Chaudhry-Mossin oireyhtymän kanssa. Myös sädehoidolla tai kemoterapialla voi olla yhteyttä esiintyvyyteen. 

Mikrodontian esiintyvyys voi korostua, jos kasvuhormonitasot ovat alhaalla.

## Lähteet
Jacksonin piirikunta (Mississippi)

**Jacksonin piirikunta** () on Yhdysvaltojen Mississippin osavaltiossa sijaitseva piirikunta. Sen väkiluku oli 143&nbsp;252 vuonna 2020. Piirikunnan hallintokeskus on Pascagoulan kaupunki, joka on myös piirikunnan suurin kunta. Piirikunta on perustettu vuonna 1812. Piirikunta sijaitsee Meksikonlahden rannalla.

## Väestö
Vuonna 2020 Jacksonin piirikunnan 143&nbsp;252 asukkaasta valkoisia oli 73,2&nbsp;%, mustia 21,6&nbsp;%, aasialaisia 2,3&nbsp;% ja alkuperäisasukkaita 0,5&nbsp;%. Asukkaista 6,6&nbsp;% puhui kotonaan jotain muuta kieltä kuin englantia ja 3,4&nbsp;% asukkaista oli syntynyt ulkomailla.

## Lähteet

## Aiheesta muualla
Pulpiitti

**Pulpiitti** on hammasytimen tulehdus. Sen taustalla on tavallisesti hoitamaton kariespesäke, jonka kautta mikrobeita pääsee normaalisti steriileille alueille. Pulpiitin syynä voi olla myös hampaan lohkeaminen tai hiushalkeama, hampaan kuluminen tai hampaaseen kohdistunut isku.

## Oireet
Hampaassa saattaa esiintyä sykkivää särkyä, ja purema- ja koputusarkuus on yleistä. Tulehdukseen voi liittyä myös yleisoireita, kuten kuumetta.

## Lähteet
Hyperkapnia

**Hyperkapnia** on lääketieteellinen termi, jolla viitataan veren tavallista suurempaan hiilidioksidipitoisuuteen. Tarkoituksella korotettua veren hiilidioksidipitoisuutta voidaan käyttää osana hoitoa, hyperkapnialla on epäilty olevan perfuusiota ja hapettumista parantava vaikutus. 

## Lähteet
Taaksepäin suuntautuva yhteensopivuus

**Taaksepäin suuntautuva yhteensopivuus** tarkoittaa ominaisuutta käyttöjärjestelmässä, tuotteessa tai teknologiassa, jonka avulla saavutetaan yhteensopivuus vanhentuneiden järjestelmien kanssa tai yhteensopivuus vanhentuneelle järjestelmälle suunnitellun syötteen kanssa. Järjestelmän modifioimista siten, ettei yhteensopivuus taaksepäin enää toteudu, kutsutaan taaksepäin suuntautuvan yhteensopivuuden rikkomiseksi.
Adenomyoosi

**Adenomyoosi** tarkoittaa sairautta, jossa kohdun limakalvon kaltaista rauhaskudosta ilmenee kohdun lihaskerroksessa. Muutokset tapahtuvat sirottuen yleensä kohdun takaseinämässä tai paikallisesti pesäkkeinä. Tätä kerääntymää kutsutaan adenomyoomaksi. Adenomyoosipesäkkeet reagoivat estrogeenille kohdun limakalvon tapaan.

## Katso myös

* Endometrioosi

## Lähteet
Adherenssi

**Adherenssi** on lääketieteellinen termi, jolla viitataan ruumiinonteloissa tulehdusten tai vieraiden esineiden vaikutuksesta syntyviin sidekudoskiinnikkeisiin. Tietyissä tapauksissa kiinnike voi estää elinten normaalit liikkeet ja aiheuttaa kipua.

Adherenssi voi myös tarkoittaa hoitoon sitoutumista.

## Lähteet
Takypnea

**Takypnea** on lääketieteellinen termi, joka tarkoittaa tiheää hengitystaajuutta. Ihmisillä tavallinen kliininen hengitystaajuus on 12-20 minuutissa, jossa takypneaksi kutsutaan tätä suurempia löydöksiä. 

## Indikaattorina
Lapsilla hengitystaajuus on merkittävästi korkeampi, joka laskee merkittävästi ensimmäisen kolmen elinvuoden aikana ja sitten tasaisesti noin 18-vuotiaaksi asti. Takypnea on varhainen indikaattori keuhkokuumeelle ja muille keuhkosairauksille lapsilla. Se on myös usein aivovaurion seuraus.

## Lähteet
Perikoroniitti

**Perikoroniitti** on usein viisaudenhampaisiin liittyvä ientulehdus. 

## Esiintyminen

Viisaudenhampaat puhkeavat keskimääräisesti 20 vuoden iässä. Jos viisaudenhammas ei ole täysin puhjennut, voi hammasta ympäröivässä ikenissä ilmetä paikallinen tulehdus, eli perikoroniitti.  Se esiintyy lähestulkoon aina nuorilla aikuisilla, joilla viisaudenhampaat puheavat. Se on yleisempää alaleuan viisaudenhampaissa, kuin yläviisaudenhampaissa. 

Perikoroniitin hoidossa voidaan käyttää kloorihekseeniä sisältäviä suuhuuteita.

## Lähteet
Linnanmaan paloasema

**Linnanmaan paloasema** on Oulun Linnanmaalla sijaitseva Pohjois-Pohjanmaan pelastuslaitoksen paloasema, joka otettiin käyttöön 2. syyskuuta 2021. Rakennuksen on suunnitellut Kontukoski Arkkitehdit. Paloaseman valmistumisen jälkeen Raksilassa sijaitseva paloasema purettiin ja sen tilalle rakennettiin pienempi paloasema, joka valmistui kesällä 2023.

## Lähteet

## Aiheesta muualla

* Linnanmaan paloasema
Hypotonia

**Hypotonia** on lääketieteellinen termi, joka viittaa matalaan verenpaineeseen, velttouteen tai hypotensioon. Hypotonia ei itsessään ole sairaus, vaan potentiaalisesti monen erilaisen sairauden manifestaatio, jotka vaikuttavat liikehermon hallintaan. Hypotonian vastakohta on hypertonia.

## Lähteet
Oskari Rajanen

**Oskari Rajanen** (31. heinäkuuta 1883 Orimattila – 29. marraskuuta 1958 Lahti) oli suomalainen kelloseppä, kauppias, yrittäjä ja koulun- ja yritysjohtaja, joka sai kauppaneuvoksen arvonimen.

## Henkilöhistoria
Rajasen vanhemmat olivat maanviljelijä Johan Ismael Rajanen ja emäntä Amalia Marttala ja puoliso Hilma Suleima Arvela. Rajanen kävi kansakoulun ja alemman käsityöläiskoulun ja harjoitti ammattiopintoja kellosepänliikkeessä Kotkassa 1893–1902 ja Helsingissä 1904–1909. Hän kävi myös Harjun maamieskoulun ja teki opintomatkoja Keski-Eurooppaan ja Pohjoismaihin 1920- ja 1930-luvuilla. Rajasella oli kello-, kulta- ja optikka-alan liike Lahdessa 1909–1963, kelloseppäkoulun johtajana hän toimi 1943–1948. Rajanen oli edelläkävijä kelloseppien piirissä varsinkin optisella alalla, kuten silmälasikaupan kehittämisessä. Hänen moniin luottamustehtäviinsä kuului Lahden kaupunginvaltuuston jäsenyys vuodesta 1930. Kauppaneuvoksen arvonimen Rajanen sai 1943 ja samana vuonna hänestä tuli Suomen Kelloseppäliiton kunniajäsen ja -puheenjohtaja. Rajanen oli Suomessa ensimmäinen kelloseppä, jolle myönnettiin kauppaneuvoksen arvonimi. Hänet muistetaan myös lahjoittajana ja hyvinvoinnin taloudellisena tukijana. 

## Julkaisuja
* *Oskari Rajanen 40 v. 1909–1949*, 1949.

## Lähteet
Bruno Kanto

**Bruno Aleksander Kanto**, vuoteen 1905 **Grönlund** (7. lokakuuta 1889 Turku – 30. marraskuuta 1943 Tukholma) oli suomalainen yritysjohtaja, joka sai kauppaneuvoksen arvonimen.

Kannon vanhemmat olivat  Karl Oskar Grönlund ja Maria Emilia Lemberg ja puoliso vuodesta 1919 Anne Bruce. Kanto kävi kaksi luokkaa Turun suomalaista klassillista lyseota 1901–1903, kolme luokkaa Turun suomalaista reaalilyseota 1903–1906 ja Turun kauppaopiston 1907–1908. Hän oli Turun Siemenkaupan konttoristi 1908–1910, Hjalmar Suomisen konttoristi Lyypekissä 1911, Kaleva Import & Export -yhtiön konttoristi Hampurissa 1912 ja SOK:n palveluksessa pääkirjeenvaihtaja 1913–1914, Turun konttorin apulaisjohtaja 1914–1917 sekä SOK:n ulkomainen edustaja ja tavaranhankkija Tukholmassa 1917–1918, Kööpenhaminassa 1918–1920 ja Lontoossa ja Haagissa 1919. SOK:n New Yorkin konttorin hoitaja ja Private Bankers Helander & Nektonin johtaja Kanto oli 1921–1923 ja kuljetus- ja vakuutusoston päällikkö Helsingissä 1924–1925. John Barker Oy:n kauppamatkustaja Turussa hän oli 1925–1928, Tampereen Puuvillateollisuus -yhtiön myynti- ja konttoripäällikkö vuodesta 1928 ja apulaisjohtaja 1930–1934, Tampereen Pellava- ja Rautateollisuus -yhtiön Lapinniemen puuvillatehtaan apulaisjohtaja 1934–1938 ja Tampereen Verkatehdas -yhtiön isännöitsijä 1939–1943 ja johtokunnan jäsen vuodesta 1940. Kannolla oli myös useita luottamustehtäviä. Kauppaneuvoksen arvonimen hän sai vuonna 1943. 

Kanto toimi Tampereella Hollannin varakonsulina. Hän oli Tampereen kauppakamarin vuodesta 1933 ja sen työvaliokunnan jäsenenä vuodesta 1934, keskuskauppakamarin jäsenenä sekä Suomen Pankin Tampereen konttorin diskonttokomitean jäsenenä. Kanto toimi myös kotimaisen työn viikon päätoimikunnan puheenjohtajana Tampereella sekä useissa muissakin liike-elämän luottamustehtävissä. Hän oli Tampereen suojeluskunnan kannatusyhdistyksen johtokunnan sekä Oy Ratinanlinnan johtokunnan jäsen. 

## Lähteet
Eliel Sandbacka

**Johan Eliel Sandbacka** (18. syyskuuta 1882 Alaveteli – 23. tammikuuta 1943 Kokkola) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.

Sandbackan vanhemmat olivat nahkuri, maanviljelijä Karl Johan Sandbacka ja Maria Mathilda Pelo ja puoliso vuodesta 1902 Maria Sofia Kronholm. Kauppaneuvos Hugo Sandbacka oli hänen veljensä. Eliel Sandbacka kävi kansakoulun ja Kruunupyyssä kansanopiston ja teki opintomatkoja Eurooppaan ja  Yhdysvaltoihin. Hän oli isänsä liikkeen nahkatuotteiden kauppamatkustaja 1898–1905 ja perusti oman liikkeen 1905. Gamlakarleby Exportandelslagin perustajia Sanbacka oli 1906 ja johtaja 1906–1911, Vuota- ja Nahkakomppania -yhtiön perustajaosakas ja yhtiön palveluksessa vuodesta 1911 ja sen toimitusjohtaja ja johtokunnan puheenjohtaja vuodesta 1917. Kokkolan Panimon toimitusjohtaja ja johtokunnan puheenjohtaja Sandbacka oli vuodesta 1934. Hän oli myös useiden muiden yhtiöiden perustajia ja toimi niissä johtajana. Kokkolan kaupunginvaltuuston jäsen Sandbacka oli vuodesta 1917 ja kuului Suomen ruotsalaisen kansanpuolueen vahvistettuun puoluehallitukseen. Hänellä oli myös useita liike-elämän luottamustehtäviä. Kauppaneuvoksen arvonimen Sandbacka sai 1943.

## Lähteet
Talitha Diggs

**Talitha Diggs** (s. 22. elokuuta 2002) on yhdysvaltalainen pikajuoksija, viestijuoksun maailmanmestari.

Diggs voitti 400 metrin juoksun NCAA:n mestaruuden sekä sisä- että ulkoradoilla 2022. Hän voitti samana vuonna 400 metrin ulkoratojen Yhdysvaltojen-mestaruuden. Eugenen MM-kilpailuissa hän karsiutui 400 metrin välierissä ja juoksi avausosuuden Yhdysvaltojen kultajoukkueessa 4&nbsp;×&nbsp;400&nbsp;metrin viestissä.

Diggs juoksi 400 metrin sisäratojen Pohjois-Amerikan ennätyksen 50,15 Fayettevillessa helmikuussa 2023. Saman vuoden Budapestin MM-kilpailuissa hän sijoittui 400 metrillä kahdeksanneksi. Glasgow'n sisäratojen MM-kilpailuissa 2024 hän sijoittui 400 metrillä viidenneksi ja sai hopeaa 4&nbsp;×&nbsp;400&nbsp;metrin viestissä.

## Henkilökohtaiset ennätykset
### Ulkoradat

### Sisäradat

## Lähteet
Aspermia

**Aspermia** on kyvyttömyys siemennesteen tuottamiseen tai ejakuloimiseen. Tämä lääketieteellinen tila liittyy hedelmättömyyteen.

Aspermian voi aiheuttaa androgeenien matala pitoisuus.

## Lähteet
Hypertonia

**Hypertonia** on lääketieteellinen termi, joka viittaa epänormaalin korkeaan paineeseen (mm. verenpaine) tai lisääntyneeseen lihasjännitykseen. 

Hypertonian vastakohta on hypotonia.

## Lähteet
Aino Saarinen

**Aino Saarinen** (s. 1992) on suomalainen tutkija ja dosentti. Hän työskentelee Helsingin yliopistossa yliopistonlehtorina. Saarinen on väitellyt tohtoriksi kolmelta eri tieteenalalta: psykologiasta 2018, lääketieteestä kesällä 2020 ja kasvatustieteestä syksyllä 2020. Väitellessään lääketieteestä 2020 hänestä tuli Suomen nuorin tuplatohtori 27-vuotiaana, edellinen ennätys oli 28-vuotiaana toisen tohtorintutkintonsa suorittaneella Juuso Töylillä. 

## Väitöskirjakohu
Aino Saarisen kasvatustieteen väitöskirja aiheutti mediakohun jo ennen ilmestymistään, kun Helsingin Sanomien toimittaja oli ollut kuuntelemassa Saarisen kolmannen väitöskirjan ohjaajan, professori Liisa Keltikangas-Järvisen esitelmää koulutuksen tasa-arvosta. Keltikangas-Järvinen oli viitannut puheessaan Saarisen tulevaan väitöskirjaan. Saarinen ei olisi halunnut antaa haastattelua keskeneräisestä tutkimuksesta, mutta toimittaja oli ilmoittanut, että juttu tehtäisiin, suostuisi Saarinen haastateltavaksi tai ei. Haastattelu julkaistiin sunnuntaina 18.11.2018, ja siinä kritisoitiin digilaitteiden käyttöä opetuksessa ja ilmiöoppimista. Uutisen mukaan ilmiöoppiminen oli yhteydessä merkittävästi heikompiin oppimistuloksiin, kuten myös digilaitteiden käyttö: mitä enemmän oppimiseen käytettiin digilaitteita, sitä heikompia oppimistulokset olivat kaikilla Pisa-testien osa-alueilla. Uutinen aiheutti paljon keskustelua, muun muassa Opetushallituksen pääjohtaja ihmetteli tuloksia. Saarinen kertoi hämmästyneensä saaneensa palautteen määrästä.    

Tutkimustulokset herättivät uudelleen keskustelua syksyllä 2020, kun väitöskirja valmistui. Evoluutiobiologi Tuomas Aivelo kritisoi väitöskirjan laadunvarmistusprosessin poikkeavuuksia. Aivelon mukaan paljon yhteiskunnallista keskustelua jo ennen julkaisuaan aiheuttanut tutkimus jos mikä olisi ansainnut kunnollisen laadunvarmistuksen. Kasvatustieteen tohtori Antti Moilanen kritisoi Kasvatus-lehdessä julkaistussa kirjoituksessaan väitöskirjan tuloksia. Moilasen mukaan Saarisen käyttämästä aineistosta ei voida tehdä päätelmiä itseohjautuvan oppimisen ja oppimistulosten välisestä yhteydestä.   

Heinäkuussa 2022 Suomen Kuvalehti julkaisi artikkelin Saarisen väitösprosessista. Väitöskirjan johtopäätöksiä oli pidetty yliopiston käytäväpuheissa turhan lennokkaina, tutkimuksen näyttöä moitittu heikoksi ja Pisa-aineistoa liian ongelmallisena oppimistulosten arviointiin. Helsingin yliopiston psykometriikan yliopisto-opettajana työskennellyt Jari Lipsanen ei kuitenkaan löytänyt Saarisen analyyseistä virheitä.    

## Lähteet

## Aiheesta muualla
* Aino Saarinen Helsingin yliopiston tutkijaportaalissa
Kadenssi (kirjallisuudentutkimus)

**Kadenssi** tarkoittaa kirjallisuudentutkimuksessa säkeen tai säeparin melodis-soinnillista päätöstä. Se on kielen luonnollinen rytmi, niin sanottu sisäinen sointi, johon vaikuttavat nousut ja laskut, painollisten ja painottomien tavujen vaihtelu.

## Lähteet
Jere Koistinen

**Jere Koistinen** on suomalainen indie-elokuvantekijä ja av-alan yrittäjä.

Jere Koistinen tekee av-tuotantoja omistamassaan varkautelaisessa av-alan yrityksessä *Rainy Day Entertainment*.

Koistisen ensimmäinen pitkä elokuva *Ensitreffit* sai ensi-illan elokuvateattereissa 3.3.2017. Koistisen toisessa pitkässä elokuvassa *[[Insite]]* näyttelee muun muassa Eric Roberts. Elokuvan kuvaukset aloitettiin 2019, ja se tuli ensi-iltaan marraskuussa 2022.

## Filmografia

* *Ensitreffit*, 2017
* *[[Insite]]*, 2022

## Lähteet
Juuso Töyli

**Juuso Töyli** (s. 1974) on suomalainen tutkija. Hän työskentelee toimitusketjujen johtamisen professorina Turun yliopistossa. Töyli on työskennellyt aikaisemmin tutkijana Teknillisessä korkeakoulussa sekä professorina Helsingin kauppakorkeakoulussa. Väitellessään vuonna 2002 Töyli oli Suomen nuorin tuplatohtori.

## Lähteet
Kadenssi

**Kadenssi** on eri alojen termi:

* kadenssi, kirjallisuudentutkimuksen termi
* kadenssi, musiikin termi
* kadenssi, polkupyörän kampiakselin (eli polkimien) kierrosluku minuutissa
* fonetiikan termi, esimerkiksi jäännöslopuke
Out of the Silent Planet (albumi)

**Out of the Silent Planet** on yhdysvaltalaisen rockyhtye King’s X:n vuonna 1988 julkaistu esikoisalbumi. Albumin nimi tulee yhtyeen jäsenten Ty Taborin ja Jerry Gaskillin suosiman kirjailijan CS Lewisin kirjasta. ”Out of the Silent Planet” on myös seuraavan albumin *Gretchen Goes to Nebraska* ensimmäisen kappaleen nimi. Kansikuvassa on Houstonin taivaanranta ja Texasin osavaltion eteläinen ääriviiva.

Albumi sai hyvän vastaanoton monilta sen ajan muusikoilta. Panteran basisti Rex Brown kommentoi hänen ja Dimebag Darrellin saamaa vaikutelmaa albumista: ”Dime soitti minulle ja sanoi: ’Kaveri, oletko kuullut tämän? Oletko nähnyt King’s X:n?’ Me lähdimme pitkälle matkalle, ja meidän on täytynyt kuunnella sitä ensimmäistä levyä ties kuinka monta kertaa, emmekä voineet lopettaa! Tämä oli se ääni, jota Dime ja minä aina etsimme.” 

## Kappaleet

## Kokoonpano
### King’s X
* Doug Pinnick – laulu ja basso
* Ty Tabor – kitara ja laulu
* Jerry Gaskill – rummut ja laulu

### Tuotanto

* Sam Taylor – tuottaja
* Steve Ames – äänittäjä
* Bob Ludwig – masterointi Masterdiskissä, New Yorkissa
* Jon Zazula, Marsha Zazula – vastaavat tuottajat

## Lähteet

## Aiheesta muualla

* Lisätietoja albumista
Berylliumsulfaatti

**Berylliumsulfaatti** (BeSO4) on beryllium- ja sulfaatti-ionien muodostama epäorgaaninen ioniyhdiste. Yhdistettä käytetään muiden berylliumyhdisteiden valmistukseen.

## Ominaisuudet, valmistus ja käyttö
Huoneenlämpötilassa berylliumsulfaatti on valkoista kiteistä ja hygroskooppista ainetta. Yhdisteen alkeiskoppi on tetragonaalinen. Kidevedettömän yhdisteen lisäksi tunnetaan kidevedelliset di-, ja tetrahydraatit (BeSO4·2H2O ja BeSO4·4H2O). Kidevesi poistuu rakenteesta kuumennettaessa. Berylliumsulfaatti liukenee hyvin veteen. Kuumennettaessa yhdiste hajoaa berylliumoksidiksi ja rikkitrioksidiksi. Berylliumsulfaatti on myrkyllistä ja karsinogeenista.

Berylliumsulfaattia valmistetaan berylliumoksidin tai -hydroksidin ja rikkihapon välisellä reaktiolla.
:BeO + H2SO4 → BeSO4 + H2O
:Be(OH)2 + H2SO4 → BeSO4 + 2 H2O

Berylliumsulfaattia käytetään pääasiassa berylliumoksidin valmistamiseen.

## Lähteet
Three Sides of One

**Three Sides of One** on yhdysvaltalaisen rock-yhtye King's X:n 13:s studioalbumi, joka julkaistiin 2. syyskuuta 2022 Inside Out Musicin ja Sony Musicin kautta. Se on heidän ensimmäinen studioalbuminsa neljääntoista vuoteen, vuoden 2008 *XV*:n jälkeen, mikä merkitsee pisintä aikaväliä studioalbumien välillä yhtyeen historiassa. 

## Taustaa
Vaikka *Three Sides of Onen* työstäminen aloitettiin jo vuonna 2010, se eteni hitaasti, koska jokainen yhtyeen jäsen keskittyi omiin soolo- tai sivuprojekteihinsa. Albumin työstämiseen vaikuttivat myös jäsenten terveysongelmat, koska rumpali Jerry Gaskill sai sydänkohtauksen kahdesti ja basisti-laulaja Doug Pinnick sai imusolmuketulehduksen. Vuoteen 2015 mennessä Gaskill ja Pinnick olivat toipuneet terveysongelmistaan. Saman vuoden kesäkuussa Pinnick kertoi Eddie Trunkille, kuinka King’s X oli ”sitoutunut uuteen levyyn”, mutta ei ollut varma, milloin yhtye menee studioon äänittämään sitä.

Elokuussa 2018 Pinnick kertoi King’s X:n virallisesti alkaneen tehdä seuraajaa *XV:lle* ja selitti: ”Meillä oli tapaaminen managerimme kanssa ja sanoimme: ’OK. Se on menoa. Siirry eteenpäin.’ Se on siis seuraava asia. Hänen on selvitettävä sopimus, logistiikka siitä, missä levy tehdään, kuka tuottaa sen, missä me yövymme, miten teemme sen, kuinka harjoittelemme ennen, miten aiomme mennä sinne ja kirjoitta yhdessä, kuinka teemme kappaleita - miten teemme sen. Se on siis seuraava askel. Mutta se valmistuu. Ja se on hyvä asia. Ennen siitä puhuttiin vain vuosia ja vuosia ja vuosia. Nyt meillä on sitoumusta. Saa nähdä kuinka kauan se kestää, mutta odotan.” Saman vuoden lokakuussa ilmoitettiin, että yhtye teki sopimuksen australialaisen riippumattoman levy-yhtiön Golden Robot Recordsin kanssa. Albumi suunniteliin julkaistavaksi Yhdysvalloissa, Australiassa ja Euroopassa joskus vuonna 2019. Seuraavien vuosien aikana albumi kuitenkin kohtasi useita viivästyksiä koronaviruspandemiaan liittyvien valmistusongelmien sekä yhtyeen uuden materiaalin työskentelyn hitauden vuoksi.

Haastattelussa Sonic Perspectivesille lokakuussa 2021 Doug Pinnick kertoi albumin ilmestyvän vuonna 2022. Hän kertoi sen olevan miksattu ja masteroitu analogisilla laitteilla. Musiikillisesti hän kuvaili albumin olevan "King's X:n oma White Album" monipuolisuutensa takia.

Huhtikuussa 2022 kerrottiin, että albumi oli masteroitu, ja kuukautta myöhemmin King’s X oli tehnyt sopimuksen Inside Out/Sony Musicin kanssa ja ilmoitti, että silloin vielä nimeämätön albumi julkaistaan 2. syyskuuta 2022. Yhtye paljasti albumin nimen *Three Sides of One* 24. kesäkuuta 2022 ja sen ensimmäinen single ”Let It Rain” julkaistiin samana päivänä. Toinen single "Give It Up" julkaistiin 27. heinäkuuta ja kolmas "All God's Children" 26. elokuuta. 

## Kappaleet

## Kokoonpano
* Doug Pinnick – basso, laulu
* Ty Tabor – kitara, laulu
* Jerry Gaskill – rummut, laulu

## Lähteet